
ΣΤΑΤΙΣΤΙΚΗ ΥΠΗΡΕΣΙΑ  
1444 ΛΕΥΚΩΣΙΑ

   ΚΥΠΡΙΑΚΗ ΔΗΜΟΚΡΑΤΙΑ 	
  		
	
12 Οκτωβρίου, 2026

ΔΕΛΤΙΟ ΤΥΠΟΥ  

ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ:
ΠΡΟΚΑΤΑΡΚΤΙΚΑ ΣΤΟΙΧΕΙΑ ΑΥΓΟΥΣΤΟΥ 2026 ΚΑΙ 
ΤΕΛΙΚΑ ΣΤΟΙΧΕΙΑ ΙΟΥΛΙΟΥ 2026  

Αύγουστος 2026, Προκαταρκτικά Στοιχεία 

Οι συνολικές εισαγωγές αγαθών τον Αύγουστο του 2026 ανήλθαν στα €1.324,1 εκ. σε σύγκριση με €1.152,1 εκ. τον Αύγουστο του 2025, καταγράφοντας αύξηση 14,9% (Πίνακας). Οι εισαγωγές από άλλα Κράτη Μέλη της ΕΕ ανήλθαν σε €569,2 εκ. και οι εισαγωγές από τρίτες χώρες σε €754,9 εκ. σε σύγκριση με €630,6 εκ. και €521,5 εκ. αντίστοιχα τον Αύγουστο του 2025 (Διάγραμμα 1). Οι εισαγωγές τον Αύγουστο του 2026 περιλαμβάνουν τη μεταβίβαση οικονομικής ιδιοκτησίας πλοίων, συνολικής αξίας €1,1 εκ. έναντι €55,0 εκ. τον Αύγουστο του 2025.

Οι συνολικές εξαγωγές αγαθών τον Αύγουστο 2026 ανήλθαν στα €643,5 εκ. σε σύγκριση με €545,9 εκ. τον Αύγουστο του 2025, σημειώνοντας αύξηση 17,9% (Πίνακας). Οι εξαγωγές προς άλλα Κράτη Μέλη της ΕΕ ανήλθαν σε €106,8 εκ. και οι εξαγωγές προς τρίτες χώρες σε €536,7 εκ., σε σύγκριση με €76,0 εκ. και €469,9 εκ. αντίστοιχα τον Αύγουστο του 2025 (Διάγραμμα 1). Οι εξαγωγές τον Αύγουστο του 2026 περιλαμβάνουν τη μεταβίβαση οικονομικής ιδιοκτησίας πλοίων και αεροσκαφών, συνολικής αξίας €20,8 εκ. έναντι €54,3 εκ. τον Αύγουστο 2025.

Οι συνολικές εισαγωγές αγαθών για την περίοδο Ιανουαρίου–Αυγούστου 2026 ανήλθαν στα €10.257,0 εκ. σε σύγκριση με €9.247,7 εκ. για την περίοδο Ιανουαρίου–Αυγούστου 2025, σημειώνοντας αύξηση 10,9%. Οι συνολικές εξαγωγές αγαθών για την περίοδο Ιανουαρίου–Αυγούστου 2026 ανήλθαν στα €3.953,7 εκ. σε σύγκριση με €3.764,2 εκ. για την περίοδο Ιανουαρίου–Αυγούστου 2025, σημειώνοντας αύξηση 5,0%. Το έλλειμμα του εμπορικού ισοζυγίου ανήλθε στα €6.303,3 εκ. για την περίοδο Ιανουαρίου–Αυγούστου 2026 σε σύγκριση με €5.483,5 εκ. την αντίστοιχη περίοδο του 2025. 

Ιούλιος 2026, Τελικά Στοιχεία

Οι συνολικές εισαγωγές αγαθών ανήλθαν στα €1.613,1 εκ. τον Ιούλιο 2026 σε σύγκριση με €1.322,3 εκ. τον Ιούλιο 2025, σημειώνοντας αύξηση 22,0% (Πίνακας).
 
Οι εξαγωγές εγχώρια παραγόμενων προϊόντων, περιλαμβανομένων των προμηθειών πλοίων και αεροπλάνων, για τον Ιούλιο 2026 ανήλθαν στα €510,4 εκ. σε σύγκριση με €382,7 εκ. τον Ιούλιο 2025, καταγράφοντας αύξηση 33,4%. 

Η αξία των εγχώριων εξαγωγών βιομηχανικών προϊόντων, εξαιρουμένων των προμηθειών πλοίων και αεροπλάνων, για τον Ιούλιο 2026 ανήλθε σε €501,3 εκ. σε σύγκριση με €372,2 εκ. τον Ιούλιο 2025. Η αξία των εγχώριων εξαγωγών γεωργικών προϊόντων, εξαιρουμένων των προμηθειών πλοίων και αεροπλάνων, για τον Ιούλιο 2026 ανήλθε στα €7,8 εκ. έναντι €8,7 εκ. τον Ιούλιο 2025. 

Οι εξαγωγές ξένων προϊόντων, περιλαμβανομένων των προμηθειών πλοίων και αεροπλάνων, για τον Ιούλιο 2026 ανήλθαν στα €159,0 εκ. σε σύγκριση με €184,2 εκ. τον Ιούλιο 2025, σημειώνοντας μείωση 13,7%.

Οι κυριότερες κατηγορίες εξαγωγών εγχώρια παραγόμενων προϊόντων κατά την περίοδο Ιανουαρίου-Ιουλίου 2026 (εξαιρουμένων των προμηθειών σε πλοία και αεροσκάφη) ήταν τα ορυκτά καύσιμα και λάδια με αξία €1.250,5 εκ., το χαλλούμι με αξία €233,4 εκ. και τα φαρμακευτικά προϊόντα με αξία €208,4 εκ. (Διάγραμμα 2) 

Σημείωση: Η κατηγορία ‘Ορυκτά καύσιμα και λάδια’ αφορά προϊόντα τα οποία είχαν αρχικά εισαχθεί, έτυχαν επεξεργασίας και επανεξήχθησαν.

	Έτος και Μήνας
	 Συνολικές Εισαγωγές 
	     Συνολικές Εξαγωγές 

	
	             €000’ς
	                 €000’ς

	2026
	         
	           

	Αύγουστος
	         1.324.056
	      643.507

	Ιούλιος
	         1.613.100
	      669.457

	Ιούνιος
	         1.312.651
	      463.264

	Μάιος
	         1.309.352
	      521.996

	Απρίλιος
	         1.376.686
	      385.661

	Μάρτιος
	         1.207.683
	      500.550

	Φεβρουάριος
	         1.120.333
	      243.866

	Ιανουάριος
	            993.148
	      525.386

	2025
	      14.025.144
	           5.580.253

	Δεκέμβριος
	         1.276.064
	      498.418

	Νοέμβριος
	         1.069.790
	      430.498

	Οκτώβριος
	         1.187.374
	      390.514

	Σεπτέμβριος
	         1.244.242       
	      496.649

	Αύγουστος
	         1.152.147
	               545.895

	Ιούλιος
	         1.322.313
	               566.895

	Ιούνιος
	         1.163.029
	               513.845

	Μάιος
	         1.081.317
	               327.405

	Απρίλιος
	         1.203.995
	               393.772

	Μάρτιος
	         1.094.944
	               475.120

	Φεβρουάριος
	         1.066.481
	               496.501

	Ιανουάριος
	         1.163.447
	               444.741

	Σημείωση: Τα στοιχεία εισαγωγών για το έτος 2025 και για τους μήνες Ιανουάριο, Ιούνιο και Ιούλιο 2026 καθώς και τα στοιχεία εξαγωγών για το έτος 2025 και για τους μήνες Ιανουάριο, Φεβρουάριο, Ιούνιο και Ιούλιο 2026 έχουν αναθεωρηθεί. Τα στοιχεία του Αυγούστου 2026 είναι προκαταρκτικά.



















ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ


Στατιστική Αξία

Η στατιστική αξία είναι η αξία των αγαθών κατά τη στιγμή και στον τόπο όπου τα αγαθά διασχίζουν τα σύνορα της Κύπρου. 

Εγχώρια Παραγόμενα και Ξένα Προϊόντα

Εγχώρια παραγόμενα προϊόντα είναι τα εμπορεύματα που παράγονται εξ ολοκλήρου στην Κύπρο ή εμπορεύματα που παράχθηκαν σε άλλη χώρα αλλά πραγματοποιήθηκε εντός Κύπρου η τελευταία οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. Προϊόντα τα οποία αρχικά είχαν εισαχθεί και έτυχαν επιδιόρθωσης ή άλλης μη σημαντικής διαδικασίας η οποία δεν τα αλλάζει ουσιαστικά, δεν καθορίζονται ως εγχώρια.
     
Ξένα προϊόντα είναι τα εμπορεύματα που παράχθηκαν σε άλλη χώρα εκτός Κύπρου και τα παράγωγα εμπορεύματα τα οποία έτυχαν σημαντικής επεξεργασίας σε χώρα εκτός Κύπρου η οποία τους απέδωσε την καταγωγή στην εν λόγω χώρα.

Εμπορικός Εταίρος

Οι  ενδοενωσιακές εξαγωγές και οι εξαγωγές προς τρίτες χώρες καταρτίζονται με βάση το Κράτος Μέλος της ΕΕ και τη χώρα τελικού προορισμού αντίστοιχα, δηλ. το τελευταίο κράτος στο οποίο, κατά τη στιγμή της εξαγωγής, είναι γνωστό ότι αποστέλλονται τα εμπορεύματα. 

Ως εμπορικός εταίρος για τις εισαγωγές από τρίτες χώρες νοείται η χώρα καταγωγής των εμπορευμάτων, δηλ. η χώρα στην οποία τα εμπορεύματα παράγονται εξ ολοκλήρου. Ένα εμπόρευμα, στην παραγωγή του οποίου εμπλέκονται δύο ή περισσότερες χώρες, κατάγεται από τη χώρα στην οποία συντελέστηκε η τελευταία, οικονομικά ουσιαστική μεταποίηση ή επεξεργασία που οδήγησε στην κατασκευή νέου προϊόντος ή αντιπροσωπεύει σημαντικό στάδιο της διαδικασίας κατασκευής. 

Ως εμπορικός εταίρος για τις ενδοενωσιακές εισαγωγές νοείται το Κράτος Μέλος προέλευσης των εμπορευμάτων. 

Το Ηνωμένο Βασίλειο περιλαμβάνεται στο εμπόριο με τρίτες χώρες. Οι εισαγωγές από το Ηνωμένο Βασίλειο καταγράφονται βάσει της χώρας προέλευσης μέχρι τις 31 Δεκεμβρίου 2020. Από τον Ιανουάριο 2021 και εντεύθεν, όσον αφορά το εμπόριο με τη Βόρειο Ιρλανδία οι εισαγωγές καταγράφονται βάσει της χώρας προέλευσης ενώ για το εμπόριο με το Ηνωμένο Βασίλειο (εξαιρουμένης της Βόρειας Ιρλανδίας) οι εισαγωγές καταγράφονται βάσει της χώρας καταγωγής. Για αυτούς τους λόγους, τα στατιστικά στοιχεία εισαγωγών από το Ηνωμένο Βασίλειο δεν είναι απόλυτα συγκρίσιμα με αυτά των άλλων τρίτων χωρών για τις περιόδους πριν και μετά το τέλος του 2020.


Για περισσότερες πληροφορίες: 
Πύλη Στατιστικής Υπηρεσίας, υπόθεμα Εξωτερικό Εμπόριο
CYSTAT-DB (Βάση Δεδομένων)
Εκδόσεις
Μεθοδολογικές Πληροφορίες

